Kehitä itseäsi! – johtamistaitojen työpaja (RLLI) – Jellona.info
Kehitä itseäsi! – johtamistaitojen työpaja (RLLI)
Aki Naukkarinen 28.10.2018 0 Comments
Koulutus, PIIRIN UUTISIA
RLLI – Regional Lions Leadership Institute -työpaja perustuu päämajan alueellisen lionjohtajien instituutin materiaaleihin, mutta järjestetään Suomessa omaan toimintaympäristöömme sopeutettuna. Työpajasta saat taitoja myös työelämään ja muihin tilanteisiin, joissa tarvitaan johtajuutta ja johtamisen taitoja, koska valmennuksen aiheet ovat pääosin yleisellä tasolla sovellettavissa. Koulutus on avoin kaikille leijonille ja täysi-ikäisille leoille, jotka ovat kiinnostuneet henkilökohtaisten johtajuustaitojensa kehittämisestä.
Kauden 2018-2019 RLLI-työpaja järjestetään kaksiosaisena 19.-20.1.2019 ja 23.-24.2.2019 Hotelli Haagassa, osoite Nuijamiestentie 10, 00320 Helsinki.
Hakuaika alkaa 1.11.2018 ja päättyy 30.11.2018.
Hakija sitoutuu osallistumaan työpajaan molempina viikonloppuina ja maksamaan kurssin omavastuuosuuden 240 euroa. Omavastuuosuuteen sisältyy koulutuksen lisäksi yhden yön majoitus aamiaisineen kahden hengen huoneissa sekä kaikki ruokailut (lounaat , iltapäiväkahvit ja ensimmäisenä päivänä myös illallinen) molempina viikonloppuina. Matkat maksaa jokainen osallistuja itse samoin kuin mahdollisen toisen yön majoituksen.
Koulutukseen otetaan 50 lionia ja opiskelupaikat on jaettu piirien jäsenmäärän suhteessa.
Koulutuksen sisältöjä ovat mm:
Osa I – 19.-20.1.2019
Tilaisuuden avaus, käytännön asioita ja kurssi-info
Avausluento ja tutustuminen
Lionismin perusteet
Ihmisten erilaisuus rikkautena
Osa II 23.-24.2.2019
Julkinen esiintyminen ja puhetaito
Suomalainen lionstoiminta; kansainvälisyys – paikallisuus
Tavoitteiden asetanta ja tavoitteiden saavuttaminen
Klubin jäsenten motivointi
Henkilökohtainen tavoitelausunto/toimintasuunnitelma
Luokkahuoneluentojen lisäksi teemme ryhmissä yhteisiä harjoitteita ja etätehtäviä. Kurssin tavoitteena on myös tutustua uusiin leijonaystäviin iloisissa ja kehittävissä tunnelmissa.
Kurssille valitut ja kurssimaksun suorittaneet saavat kutsun, ohjelman ja materiaalin hyvissä ajoin ennen kurssin alkua. Odotamme hakemustasi!
Hakemuksen täyttöohjeet:
Tulosta lomake, täytä huolellisesti kaikki kohdat joko käsin tai koneella, allekirjoita hakemus, pyydä sekä piirikuvernööriltä että piirin koulutusjohtajalta hyväksyminen, skannaa hakemus sähköpostin liitteenä osoitteeseen
leena.lehtonen@lions.fi
tai lähetä se postitse Leena Lehtonen, Tulppaanitie 20, 01390 Vantaa. Saat antamaasi sähköpostiosoitteeseen ilmoituksen hakemuksen perilletulosta.
Lataa hakemus alla olevasta linkistä:
RLLI_hakemus
Piirikuvernöörin kirje 6 / 2018-2019
Piirikuvernöörin joulutervehdys
Piirikuvernörin kirje /distriktsguvernörens brev 5/2018-2019
Piirikuvernöörin kirje 04/2018-2019 julkaistu
Kutsu/inbjudan: piiriforum/distriktforum 30.10.2018